Държавен вестник, бр. 34, 2018 г., стр. 5

БРОЙ  34	
Д Ъ Р Ж А В Е Н  В Е С Т Н И К 	
СТР.  5  
(4) Разрешението на министъра за предос-
тавяне на средства по проектите, включени в 
план-програмата, се изпраща на финансовата 
дирекция на Министерството на икономиката.“;
д) член 15 се изменя така:
„Чл. 15. След получаване на разрешението 
по чл. 14а, ал. 3 финансовата дирекция на 
Министерството на икономиката организира 
предоставянето на средствата.“;
е) член 17 се изменя така:
„Чл. 17. (1) Окончателното разплащане 
на направените разходи по проектите се 
извършва след подписването на констативен 
протокол,  образец 15, съставен при условията 
и по реда на чл. 7, ал. 3, т. 15 от Наредба 
№ 3 от 31 юли 2003 г. за съставяне на актове 
и протоколи по време на строителството, 
приет без забележки.
(2) Окончателното изпълнение на проек-
тите се приема с протокол на междуведом-
ствена приемателна комисия, назначена от 
министъра на икономиката или министъра 
на земеделието, храните и горите. След при-
емането от междуведомствената приемателна 
комисия се изплащат само направените раз-
ходи за нейното провеждане и финансирането 
по проекта се прекратява.“
Заключителни разпоредби
§ 3. Постановлението се приема на осно-
вание § 3 от преходните и заключителните 
разпоредби на Постановление № 304 на 
Министерския съвет от 14 декември 2017 г.
§ 4. Постановлението влиза в сила от деня 
на обнародването му  в „Държавен вестник“.
За министър-председател:
Томислав Дончев
Главен секретар на Министерския съвет:  
Веселин Даков
3884
ПОСТАНОВЛЕНИЕ № 55 
ОТ 16 АПРИЛ 2018 Г.
за предоставяне на консулска закрила и учас-
тие в мерките за координация и сътрудни-
чество за улесняване на консулската закрила 
на непредставени граждани на Европейския 
съюз в трети държави от задграничните 
представителства на Република България 
На основание чл. 7а от Закона за норма-
тивните актове
МИНИСТЕРСКИЯТ СЪВЕТ
П О С Т А Н О В И :
Г л а в а  п ъ р в а
ОБЩИ ПОЛОЖЕНИЯ
Чл. 1. (1) С настоящото постановление се 
определят:
1. условията и редът за предоставяне на 
консулска закрила на непредставените граж-
дани на Европейския съюз в трети държави;
2. условията и редът за предоставяне на 
финансова помощ на непредставените граж-
дани на Европейския съюз в трети държави;
3. необходимите мерки за координация и 
сътрудничество, за да могат непредставените 
граждани на Европейския съюз, намиращи 
се на територията на трета държава, в която 
няма представителство на тяхната държава 
членка, но има задгранично представителство 
на Република България, да упражняват по-
лесно своето право на закрила, установено в 
чл. 20, параграф 2, буква „в“ от Договора за 
функционирането на Европейския съюз.
(2) Държава – членка на Европейския съюз, 
не е представена в трета държава, когато: 
1. не разполага с посолство или консулство, 
установени постоянно в третата държава;
2. не разполага с посолство, консулство 
или почетен консул в тази държава, които 
действително да са в състояние да предоставят 
консулска закрила в даден случай.
Чл. 2. (1) Непредставен гражданин е всеки 
гражданин, който не е български гражданин и 
притежава гражданство на държава – членка 
на Европейския съюз, която не е представена 
в трета държава. 
(2) Непредставен е и този гражданин на 
Европейския съюз, който поради обективни 
обстоятелства не може безопасно за своето 
здраве да потърси и да получи консулска 
закрила от:
1. представителството на своята държава 
членка;
2. представителството, което представлява 
постоянно неговата държава членка;
3. представителството на държава членка, 
която споделя отговорност за предоставяне 
на консулска закрила на неговите съгражда-
ни при условията на сключена практическа 
договореност между представителствата на 
държавите – членки на Европейския съюз, в 
съответната трета държава.
(3) Непредставен е и този гражданин на 
Европейския съюз, който притежава граж-
данство на повече от една държава членка, 
ако нито една от тези държави членки не е 
представена в съответната трета държава.
Чл. 3. (1) Всеки непредставен гражданин 
на Европейския съюз има право да заяви 
търсената от него консулска закрила към 
българско задгранично представителство в 
съответната трета държава.
(2) В случаите, в които гражданин на друга 
държава членка поиска консулска закрила от 
българско задгранично представителство, но 
в същата държава има и представителство на 
неговата държава на гражданство, исканото 
съдействие или закрила се предоставят след 
консултация и получаване на положително 
становище от това представителство.
Чл. 4. Непредставените граждани на Евро-
пейския съюз имат право да получат консулска 
закрила в същата степен и при същите условия 
като закрилата, която би била предоставена от 
задгранични представителства на Република 
България на българските граждани.